פטיפור פרל



לבראוניז:
200 גרם שוקולד מריר
3/4 כוס שמן
3 ביצים L
3/4 כוס סוכר
קורט מלח
1/2 כוס קמח



לקרם החלווה:
100 גרם מרגרינה או שמן קוקוס
240 גרם טחינה גולמית
100 גרם אבקת סוכר

לקראנץ' שוקולד ופצפוצים:
200 גרם שוקולד מריר
2 כפות טחינה גולמית
2 כפות שמן
50 גרם פצפוצי אורז



מכינים את הבראוניז:
מחממים תנור ל-170 מעלות. ממיסים שוקולד ומערבבים עם שמן.
בקערה נפרדת טורפים ביצים עם סוכר.
מאחדים עם תערובת השוקולד המומס ומוסיפים מלח וקמח.
יוצקים את הבלילה לתבנית בגודל 20X30 ס"מ ומחליקים לשכבה אחידה.
אופים כ-20 דקות או עד שהעוגה מתייצבת בשוליים אך עדיין מעט רוטטת בחלק המרכזי.
מצננים לחלוטין בטמפרטורת החדר.

מכינים את קרם החלווה:
ממיסים מרגרינה או שמן קוקוס וטורפים היטב עם טחינה ואבקת סוכר לתערובת אחידה.
יוצקים את הקרם על העוגה האפויה ומקפיאים כשעה עד להתייצבות.

מכינים את קראנץ' השוקולד:
ממיסים שוקולד במיקרוגל או בסיר.
מערבבים עם טחינה גולמית, שמן פצפוצים.
מורחים את התערובת על קרם החלווה ומחזירים למקפיא לשעה נוספת.
מוציאים מהמקפיא וחותכים למלבנים.


